Den tidligere Borg- og Pors-spilleren Jon Semb var trener for OFK fra 2011 til 2014. I Sembs trenerperiode rykket OFK opp fra 5. divisjon til 4. divisjon, og kvalifiserte seg til deltagelse i NM i 2014. På veien mot NM slo klubben blant annet det nåværende 2.-divisjonslaget Ullern. I 1. runde møtte Oslojuvelene Fredrikstad FK. Kampen ble spilt på Frogner kunstgress, foran 371 tilskuere (klubbrekord). Kampen endte 1–5 i Fredrikstads favør.